טום וג'רי

טום וג'רי (באנגלית: Tom and Jerry) היא סדרת סרטי הנפשה קצרים קומיים שנוצרו על ידי חברת האנה-ברברה עבור מטרו גולדווין מאייר בשנות ה־40, ה־50 וה־60. במקור הייתה הסדרה אמורה להיות מוקרנת בקולנוע. הסרטים הקצרים זכו להצלחה רבה, וכמה מהם אף זכו בפרס אוסקר ונוצרו תוכניות טלוויזיה על טום וג'רי המוקרנות עד היום. הסרטונים עצמם מספרים על טום החתול שמנסה לרדוף ולתפוס את ג'רי העכבר בלי הצלחה, ונקלע לצרות (לעיתים עם הבולדוג ספייק). טום וג'רי כיכבו גם בסרטים מצוירים באורך מלא. ב-1953 הם שחו לצידה של אסתר ויליאמס בסרט "מסוכן כשרטוב". ב-1992 יצא לאקרנים הסרט הראשון באורך מלא בכיכובן של הדמויות, טום וג'רי: הסרט. בעשור הראשון של המאה ה-21 הופיעו טום וג'רי בסרטים נוספים שהופצו על ידי חברת האחים וורנר, בהם: טום וג'רי: טבעת הקסמים, טום וג'רי: אגדת מפצח האגוזים, טום וג'רי: המהירים והשעירים, טום וג'רי: זינוק למאדים, טום וג'רי פוגשים את שרלוק הולמס, טום וג'רי והקוסם מארץ עוץ וטום וג'רי: רובין הוד והעכבר העליז. בשנת 1990 יצא משחק מחשב "Tom and Jerry: Yankee Doodle’s CAT-astrophe". טום וג'רי הוצגו גם כילדים בתוכנית "טום וג'רי: דור ההמשך" שבה הופיעו גם דמויות הכלב דרופי וספייק הבולדוג. בשנת 2004 יצאו DVD הכוללים פרקים מהסדרה וקלטות וידאו. תוכניות טלוויזיה בכיכובם של טום וג'רי שודרו בישראל בערוץ הילדים, הערוץ הראשון וCartoon Network, ומשודרות בערוץ ג'וניור. בשנות השישים פרצה שרפה גדולה באולפני MGM אשר השמידה את כל העותקים המקוריים של סרטי טום וג'רי ושל שאר הסרטים של אולפני MGM. עם זאת, כמה שנים קודם הוציא האולפן את הסרטונים של טום וג'רי מחדש עם קטעי פתיח מחודשים, העותקים האלה ניצלו ואלה העותקים אשר משודרים כיום בטלוויזיה. חלק מהסרטונים זכו בפרסי אוסקר: The Yankee Doodle Mouse (1943)‎ Mouse Trouble (1944)‎ Quiet Please! (1945)‎ The Cat Concerto (1946)‎ The Little Orphan (1948)‎ The Two Mouseketeers (1951)‎ Johann Mouse (1952)‎ באוקטובר 2018 נודע כי סרט קולנוע של טום וג'רי נמצא בפיתוח על ידי חברת האחים וורנר, הסרט ישלב הנפשה עם שחקנים אמיתיים. הסרט יצא לאקרנים בשנת 2021 תחת השם "טום וג'רי". המופע של טום וג'רי (באנגלית: The Tom and Jerry Show) הוא סדרת טלוויזיה מונפשת שהופקה עבור "Saturday-morning cartoon" (אנ') על ידי הפקות האנה ברברה בשיתוף עם מטרו גולדווין מאייר ב-1975 לרשת ABC. "המופע הקומי של טום וג'רי" (באנגלית: The Tom and Jerry Comedy Show) היא סדרת הנפשה טלוויזיוניות שהופקה על ידי Filmation ל-MGM בשנת 1980. הסדרה נמשכה שתי עונות. רוב הקולות דובבו בידי פרנק ולקר ולו שיימר. ערך מורחב – טום וג'רי: דור ההמשך "טום וג'רי ילדים, דור ההמשך" (באנגלית: Tom & Jerry Kids) היא סדרת טלוויזיה מונפשת, שיתוף פעולה בין הפקות האנה ברברה וטרנר אנטרטיינמט, המציגה את טום וג׳רי כילדים. התוכנית הועלתה לראשונה ב-1990 ושודרה עד שנת 1994. ערך מורחב – סיפורי טום וג'רי "סיפורי טום וג'רי" (באנגלית: Tom and Jerry Tales) היא סדרת טלוויזיה מונפשת ששודרה החל משנת 2006. זוהי תוכנית הטלוויזיה הרביעית בזיכיון של טום וג'רי, כמו גם ההפקה הראשונה של טום וג'רי שחקה את הסרטים הקצרים התיאטרליים המקוריים שנוצרו על ידי מייסדי האנה-ברברה והקריקטורה לשעבר של מטרו-גולדווין-מאייר צוות הסטודיו וויליאם האנה וג'וזף ברברה עבור מטרו-גולדווין-מאייר; הוא רץ במקור בארצות הברית מ-23 בספטמבר 2006 עד 22 במרץ 2008, ב- Kids' WB. ערך מורחב – טום וג'רי (סדרת טלוויזיה, 2014) סדרת הטלוויזיה "טום וג'רי" (באנגלית: The Tom and Jerry Show) הוא סדרת הנפשה אמריקאית שהופקה על ידי האחים וורנר ו-Renegade Animation, המבוססת על דמויותיהם של טום וג'רי ועל סדרה מצוירת אשר נוצרו על ידי ג'וזף ברברה וויליאם האנה ב-1940. "טום וג'רי הסרטים הקצרים מיוחדים" (באנגלית: Tom and Jerry Special Shorts) היא סדרת טלוויזיה אמריקאית מונפשת קצרת מועד המבוססת על טום וג'רי שהוצגה והסתיימה ב-HBO Max ב-20 בפברואר 2021, מה שהופך אותה לטווח הקצר ביותר מבין כלהקשורות לטום וג'רי. הסדרה פותחה על ידי פיטר בראונגרדט ומופקת על ידי האחים וורנר הנפשה. הסרטים הקצרים כללו את הקולות הלא מזוהים בארכיון של וויליאם האנה לצד אנדרו דיקמן. "טום וג'רי בניו יורק" (באנגלית: Tom and Jerry in New York) היא סדרת טלוויזיה מונפשת אמריקאית שהועלתה בבכורה ב- HBO Max ב-1 ביולי 2021 היא מבוססת על דמויות טום וג'רי וסדרות מצוירות תיאטרליות שנוצרו על ידי ויליאם האנה וג'וזף ברברה ו. משמשת כסדרת המשך עצמאית לסרט, טום וג'רי, שיצא לאקרנים בבתי הקולנוע וב-HBO Max ב-26 בפברואר 2021. טום וג'רי (1940–1958, 1961–1962, 1963–1967, 2001, 2005, 2014) המופע של טום וג'רי (1975) המופע הקומי של טום וג'רי (1980–1982) טום וג'רי: דור ההמשך (1990–1994) סיפורי טום וג'רי (2006–2008) טום וג'רי (2021-2014) טום וג'רי הסרטים הקצרים מיוחדים (2021) טום וג'רי בניו יורק (2021) זמן טום וג'רי (2023) טום וג'רי: הסרט (1992) טום וג'רי: טבעת הקסמים (2002) טום וג'רי: זינוק למאדים (2005) טום וג'רי: המהירים והשעירים (2005) טום וג'רי: הרעד לי את השפם (2005) טום וג'רי: אגדת מפצח האגוזים (2007) טום וג'רי פוגשים את שרלוק הולמס (2010) טום וג'רי והקוסם מארץ עוץ (2011) טום וג'רי: רובין הוד והעכבר העליז (2012) טום וג'רי: ההרפתקה הענקית (2013) טום וג'רי והדרקון האבוד (2014) טום וג'רי במשימת ריגול (2015) טום וג'רי: בחזרה לארץ עוץ (2016) טום וג'רי: וילי וונקה ומפעל השוקולד (2017) טום וג'רי (2021) טום וג'רי במערב הפרוע (2022) טום וג'רי בארץ השלג (2022) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. להרחיב על הקיים ולהוסיף עוד דמויות. טום - חתול בית אפור גדול אנרגטי וחזק אבל טיפש מכדי לתפוס את ג'רי. ג'רי - עכבר בית חום שליו וחכם המצליח כל פעם מחדש להתגבר על טום בתחבולות על אף גודלו וכוחו. ספייק (אנ') - בולדוג אפור שרירי עצלן ורכושני השונא את טום שנכנס לפעמים בין המריבות של טום וג'רי גם אם ללא רצונו. ספייק הוא גם אביו של טייק. טייק (אנ') - בולדוג אפור צעיר ובנו של ספייק. קוואקר - ברווז צעיר שמופיע מדי פעם בתוכניות וידידו של ג'רי. ניבלס - עכבר בית אפור צעיר ויתום שג'רי אימץ. בוטץ' - חתול רחוב שחור המשמש כראש כנופיית החתולים בשכונה, יחסו לטום ידידותי ולפעמים עוין. מאמי שתי נעליים - היא הבעלים הראשון של טום שמוצג לצופים, שמה נובע מכך שרוב הזמן מוצגות לנו רק הרגליים שלה. מדיה וקבצים בנושא טום וג'רי בוויקישיתוף טום וג'רי, ברשת החברתית פייסבוק טום וג'רי, ברשת החברתית אינסטגרם "טום וג'רי", באתר Metacritic (באנגלית) טום וג'רי במסד־הנתונים הקולנועיים IMDb (באנגלית) טום וג'רי אונליין טום וג'רי בקארטון נטוורק ליאן לביא, סרט לייב אקשן של טום וג'רי נמצא בפיתוח, באתר "IGN Israel", ‏22 באוקטובר 2018 יצא לקולנוע יצא להקרנה ביתית